ผู้คนต่างกระหายในสิ่งมหัศจรรย์ที่อยู่เหนือเหตุผล
ยิ่งลึกลับเท่าไหร่ ก็ยิ่งกระตุ้นความใคร่รู้เท่านั้น
ตรวจดูดีแล้วใช่มั้ย?
อื้ม! ฉันดูแล้ว ในหมวกไม่มีอะไรเลยฮะ!
โอ้... สุดยอดไปเลย! คุณทำได้ยังไงน่ะ?
ในระหว่างการแสดงสั้น ๆ
นักมายากลจะต้องทำลายกำแพงระหว่างความเป็นจริงและสิ่งลวง
และให้ผู้ชมได้ "เห็น" โลกในอีกด้านหนึ่ง
เฮ้! เหล้านี่ผิดแล้ว ฉันสั่งแอปเปิลไซเดอร์ไปชัด ๆ
เมื่อกี้คุณพูดเองว่าขอไวน์ที่ดีที่สุดในร้าน คุณเมาแล้วล่ะ...
เฮ้ย อย่ามาตลก คิดว่าฉันจำไม่ได้รึไงว่าฉันสั่งอะไรไป!?
เอาล่ะ คุณลองดูอีกทีสิ ว่าในแก้วคุณคืออะไร?
หืม? *ฟุดฟิด* ใช่ ๆ นี่แหละใช่เลย! อืม กลิ่นหอมของแอปเปิล...
อะไรเนี่ย...? ฉันสาบานได้ว่าเมื่อกี้ฉัน...
ในสายตาของคนส่วนใหญ่
มายากลก็เหมือนกับปาฏิหาริย์
แต่นักมายากลอย่างพวกเราชอบที่จะได้ยินว่า...
"ปาฏิหาริย์ที่ยิ่งใหญ่ ก็เหมือนกับมายากล" มากกว่านะ